Paul Craig Roberts

Paul Craig Roberts (født 3. april 1939 i Atlanta i delstaten Georgia) er en amerikansk økonom og skribent.

 Biografi og karriere 
Paul Craig Roberts har jobbet som sekretær i det amerikanske finansdepartementet i årene 1981-82 under daværende president Ronald Reagan. I tidsrommet 1982-1993 medvirket Roberts i den utenrikspolitiske tenketanken «Center for Strategic and International Studies» (CSIS), som har sitt hovedsete i Washington, D.C. Av utdannelse har Roberts en bachelor i økonomi fra Georgia Institute of Technology og en doktorgrad i økonomi fra University of Virginia. Roberts har jobbet som redaktør og skribent for Wall Steet Journal og BusinessWeek ved siden av å ha vært gjesteskribent i blant annet Washington Times, The New York Times og Los Angeles Times. Roberts hevder at han ble fryst ut av de etablerte medier for å ha kritisert Bush Jr.s utenrikspolitikk åpenlyst og at hans siste artikkel som journalist derfor stod på trykk i januar 2004.http://www.examiner.com/article/paul-craig-roberts-final-essay-corporate-media-is-propaganda-serves-us-police-state-and-oligarchs

I dag jobber Roberts videre som en uavhengig og omstridt skribent i alternative medier gjennom sitt eget nettsted og sine bokutgivelser hvor han fortsetter med å rette et kritisk søkelys på utviklingen i Washington og Det hvite hus som han mener har hatt en sterk negativ utvikling, både på det innen- og utenrikspolitiske felt, siden Clinton-administrasjonen implementerte Wolfowitz-doktrinen i presidentperioden 1994-1999 som basis for sin forsvars- og sikkerhetspolitikk.http://www.paulcraigroberts.org/2014/07/26/world-doomed-western-insouciance-paul-craig-roberts/

Roberts bok The Failure of Laissez Faire Capitalism and Economic Dissolution of the West (2012) har kommet i tyskhttp://www.paulcraigroberts.org/pages/books/wirtschaft-am-abgrund/, engelsk og kinesisk utgave, men er snart ventet å komme ut i koreansk og tsjekkisk oversettelse også.http://www.foreignpolicyjournal.com/author/paul-craig-roberts/ Andre bøker han tidligere har skrevet har blitt oversatt til spansk.http://www.vdare.com/articles/paul-craig-roberts

Roberts ble intervjuet av Hanne Nabintu Herland i 2018.

Påstander om konspirasjonsteorier
Paul Craig Roberts er blitt beskyldt for å ha gjort seg til talsmann for en rekke konspirasjonsteorier, blant annet at attentatet på Kennedy skulle ha vært del av en sammensvergelse mellom USAs forsvar, CIA og Secret Service, og at massakrene i Charlie Hebdo kan ha vært utført av amerikanske myndigheter, ikke av ekstremistiske islamister. Han har også gitt uttrykk for 9/11-«skepsis».

 Utmerkelser 
Den 20. mars 1987 mottok Roberts Légion d'honneur av den franske finansminister, Édouard Balladur, som var kommet til USA for å overrekke fortjenstordenen på vegne av den franske stat som en anerkjennelse av «Roberts pionerarbeid med å fornye den økonomiske tenking etter et halvt århundre med statlig økonomisk styring». Reagan sendte Jim Miller, sjefen for finansdepartementet, til seremonien som ble holdt i den franske ambassadørens residens i Washington, D.C. for å overrekke Roberts et personlig gratulasjonsbrev ved anledningen.

I 1992 ble Roberts tildelt The Warren-Brooks Award for sine journalistiske meritter og i 1993 ble han rangert i toppsjiktet som en av USAs syv viktigste journalister av Forbes Media Guide. Tildelt pris for utmerket journalisme av Den mexicanske presseklubben i 2015. Roberts takketale er gjengitt på spansk og engelsk av Voces del Periodista Diario.http://vocesdelperiodista.mx/nacional/discurso-completo-del-doctor-paul-craig-roberts-ingles-y-espanol/

 Bibliografi 
 Alienation and the Soviet Economy (1971, 1990) ISBN 0-8419-1247-5
 Marx's Theory of Exchange, Alienation, and Crisis (1973, 1983) ISBN 0-03-069791-3 (Spansk utgave: 1974)
 The Supply Side Revolution: An Insider's Account of Policymaking in Washington (1984) ISBN 0-674-85620-1 (Kinesisk utgave: 2012)
 Meltdown: Inside the Soviet Economy (1990) ISBN 0-932790-80-1
 The Capitalist Revolution in Latin America (1997) ISBN 0-19-511176-1 (Spansk utgave: 1999)
 The New Color Line: How Quotas and Privilege Destroy Democracy (1995) ISBN 0-89526-423-4
 The Tyranny of Good Intentions: How Prosecutors and Bureaucrats Are Trampling the Constitution in the Name of Justice (2000 og 2008) ISBN 0-7615-2553-X
 How the Economy Was Lost: The War of the Worlds (2010) ISBN 978-1-84935-007-5
 Wirtschaft Am Abgrund (2012) ISBN 978-3-938706-38-1
 Chile: Dos Visiones, La era Allende-Pinochet (2000) ISBN 956-284-134-0
 The Failure of Laissez Faire Capitalism and Economic Dissolution of the West (2012) ISBN 0986036250
 How America was Lost. From 9/11 to the Police/Warfare State (2014) ISBN 9780986036293
 The Neoconservative Threat to World Order (2015) ISBN 978-0986076992

 Referanser 

 Eksterne lenker 

 CSIS

Kategori:Økonomer fra USA
Kategori:Æreslegionen
Kategori:Personer fra Atlanta
Kategori:Fødsler i 1939
Kategori:Personer som fremmer konspirasjonsteorier om 11. september